**МИНИСТЕРСТВО НА РЕГИОНАЛНОТО РАЗВИТИЕ И**

**БЛАГОУСТРОЙСТВОТО**

**МИНИСТЕРСТВО НА ВЪТРЕШНИТЕ РАБОТИ**

**ДЪРЖАВНА АГЕНЦИЯ ЗА ЗАКРИЛА НА ДЕТЕТО**

**НАРЕДБА**

**за изменение и допълнение на Наредба № 1 от 2009 г. за условията и реда за устройството и безопасността на площадките за игра** (ДВ, бр. 10 от 2009 г., изм. и доп., бр. 27 от 2013 г. и бр. 69 от 2015 г.)

**§ 1.** В чл. 7, ал. 3 думите „урбанизираните територии“ се заменят със „определени с Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда на населението, вкл. за хората с увреждания (Наредба № 4 от 2009 г.) (обн., ДВ, бр. 54 от 2009 г., изм., бр. 54 от 2011 г.)“.

**§ 2.** В чл. 11, ал. 3 след думата „паркове,“ се добавят думите “пешеходни зони, в т.ч. площадни пространства с ниска интензивност на пешеходното и велосипедно движение“ и се поставя запетая.

**§ 3.** В чл. 24, ал. 4 накрая се поставя запетая и се добавят думите „определени с Наредба № 4 от 2009 г.“

**§ 4.** В чл. 60 се правят следните изменения и допълнения:

1. Създава се нова ал. 2:

(2) При проектирането и изграждането на площадките за игра се предприемат мерки за предотвратяване на рисковите и опасните фактори, описани в приложение № 8.

2. Досегашните ал. 2, 3, 4, 5 и 6 стават ал. 3, 4, 5, 6 и 7.

**§ 5.** Член 62 се изменя така:

 „(1) Преди изпълнението/монтажа на съоръжение за игра, елемент на обзавеждането и/или настилка се проверява съответствието им с изискванията и характеристиките, декларирани в техническата им документация (в т.ч. сертификати или протоколи от изпитвания) и съответствието им с инвестиционния проект. В случай на несъответствие с техническата документация на производителя/доставчика се сигнализира съответния производител/доставчик за предприемане на необходимите коригиращи действия, а в спорни случаи и Комисията за защита на потребителите за предприемане на действия по реда на Закона за защита на потребителите.“

 (2) Изпълнението/монтажът на съоръженията за игра, настилките, елементите на обзавеждането и ограждението на площадката за игра се извършва при спазване на инструкциите на съответния производител и на изискванията на одобрения инвестиционен проект.“

 (3) При въвеждането в експлоатация на площадки за игра констативният акт по чл. 176, ал. 1 от ЗУТ за установяване на годността за приемане на площадка за игра съдържа данните по чл. 7, ал. 2, т. 15 от Наредба № 3 от 2003 г. за актовете и протоколите по време на строителство (обн., ДВ, бр. 72 от 2003 г., изм. и доп. бр. 37 от 2004 г., бр. 29 от 2006 г., бр. 98 от 2012 г., бр. 65 от 2016 г. и бр. 56 от 2017 г.), както и следните специфични данни от огледа на място:

1. описват се монтираните съоръжения (наличие на маркировка, вид на съоръжението, разположение, височина на свободно падане и други съотносими параметри), съответствието им с инвестиционния проект и предоставените за тях от производителите документи и/или сертификати за съответствие с БДС EN 1176;

2. описват се параметрите на изпълнените настилки на територията на площадката (вид на настилката, коти, площи и др.), в т.ч. изпълнените ударопоглъщащи настилки и приложените за тях документи на производителя за предвидената височина на свободно падане по БДС EN 1177, и съответствието на изпълнените настилки с инвестиционния проект;

3. описват се изпълнените благоустройствени дейности, монтираните елементи на обзавеждането, изпълненото озеленяване, означения и ограждения на територията на площадката за игра, прилежащата й нарушена при изграждането и подлежаща на възстановяване територияи съответствието им с инвестиционния проект;

4. удостоверява се съответствието на монтажа на съоръженията за игра и на елементите на обзавеждането, както и на изпълнението на настилките с инструкциите на съответния производител.“

**§ 6.** В чл. 67 се създава ал. 4:

„(4) Съставените от стопанина планове и тяхното изпълнение подлежат на контрол от:

1. общинските съвети – за обществено достъпни площадки за игра, чиито стопани са общините;

2. Комисията за защита на потребителите по реда на Закона за защита на потребителите – за обществено достъпни площадки за игра, чиито стопани са юридически или физически лица.“

**§ 7.** Създава се чл. 67а:

„Чл. 67а. (1) Стопаните на обществено достъпни площадки за игра изготвят и непрекъснато актуализират списък на площадките за игра, които поддържат и контролират по реда на наредбата.

(2) Планът за контрол и поддържане на площадките за игра от списъка по ал. 1 включва необходимите за спазване на изискванията на наредбата мерки, финансови средства, срокове и отговорници.

(3) Обществено достъпните площадки за игра, които не са включени в списъка по ал. 1 и в плана за контрол и поддържане, подлежат на премахване от и за сметка на техния стопанин, като до премахването стопанинът носи отговорност за обезопасяването и преустановяването на достъпа до съответната площадка за игра или част от нея.“

**§ 8**. В чл. 68 се правят следните изменения и допълнения:

1. Алинея 1 се изменя така:

„(1) Планът за контрол и поддържане на площадките за игра включва график и писмени процедури за извършване на следните основни видове контрол:

1. периодичен (функционален) контрол;

2. годишен основен контрол.“

2. Алинея 2 се отменя.

3. Алинея 3 се изменя така:

„(3) Периодичният контрол се извършва от стопанина на площадката за игра за период от 1 до 5 месеца в зависимост от интензивността на посещение на площадката. Той обхваща подробна проверка на функционирането и стабилността на съоръженията за игра в резултат на тяхното износване, както и подробна проверка на всички останали елементи на площадката.“

4. Създава се нова ал. 7:

„(7) Органът за контрол уведомява производителя/доставчика на съоръжение за игра, елемент на обзавеждането и/или настилка за необходимостта от предприемане на коригиращи действия, когато по време на годишния контрол установи тяхно несъответствие с изискванията, декларирани в техническата документация на съответния производител/доставчик (в т.ч. сертификати или протоколи от изпитвания).“

**§ 9.** В чл. 70 се правят следните изменения и допълнения:

1. Създава се нова ал. 2:

„(2) При установяване на изменения на площадка за игра, които създават непосредствен риск от нараняване (нарушена конструкция на съоръжение за игра, елемент на обзавеждането и ограждението, опасни неравности по настилките, липса на настилки и др.), стопанинът на площадката за игра предприема незабавни мерки за тяхното обезопасяване и/или преустановяването на достъпа до съответната площадка за игра или част от нея и планира своевременното им отстраняване.“

2. Досегашната ал. 2 става ал. 3

**§ 10.** В чл. 71, ал. 2 се правят следните изменения:

1. Точка 2 се изменя така:

„2. документиране на регистрирани от стопанина злополуки (по-тежки контузии и наранявания), възникнали на площадката (причини, вид на контузията и нараняването) и получените от стопанина сигнали за злополуки, при които са документирани препоръки за планиране на мерки в плана за контрол и поддържане на площадката за игра;“

2. В т. 3 думата „постоянни“ и запетаята след нея се заличават.

**§ 11.** В приложение № 7а към чл. 63а и чл. 68 се правят следните изменения и допълнения:

 1. В т. I „Минимален обхват на доклада и/или сертификата за извършения контрол на открита площадка за игра“ в т. 2 думите „чл. 47, ал. 1, 2 и 3“ се заменят с „чл. 47, ал. 1 и 2“.

2. В т. ІI. „Минимален обхват на доклада и/или сертификата за извършения контрол на закрита площадка за игра“:

а) в т. 1, буква „в“ след думите „чл. 27, ал. 4,“ се добавя „чл. 34,“.

б) в т. 2 думите „34,“ се заличават.

**§ 12.** Наименованието на приложение № 8 се изменя така: „Приложение № 8 към чл. 60, ал. 2 и чл. 69, ал. 3“.

**Преходни и заключителни разпоредби**

**§ 13.** Съществуващите площадките за игра, които не са приведени в съответствие с изискванията на тази наредба в срока по § 3 от преходните и заключителните разпоредби, се включват от техните стопани в плановете за контрол и поддържане на площадките за игра с необходимите за това мерки, финансови средства и срокове за изпълнение, а по отношение на площадките за игра – общинска собственост и в общинските програми за закрила на детето.

**§ 14.** (1) Започналите производства по одобряване на инвестиционен проект и издаване на разрешение за строеж се довършват по досегашния ред.

(2) За започнато производство по одобряване на инвестиционен проект и издаване на разрешение за строеж се счита датата на подаване на писмено заявление за одобряване на инвестиционния проект от компетентния орган.

**§ 15.** (1) Започнатите производства по въвеждане в експлоатация на площадки за игра се довършват по досегашния ред.

(2) За започнато производство по ал. 1 се счита съставянето на констативния акт по чл. 176, ал. 1 от ЗУТ за предаване от строителя на възложителя на изградена и завършена площадка за игра.

**§ 16.** Наредбата влиза в сила един месец след обнародването й в „Държавен вестник“.